《晚泊有怀》
清代·段昕

野平万象宽，天外愁相赴。况在秋水上，浮云归薄暮。

斜日挂远村，沙鸟争烟树。邻樯竞欲先，欸乃不能住。

寄身风波里，万里念亲故。华发冷沧洲，有怀共谁赋。

东望月初生，照我梦中路。

作者简介：清云南安宁人，字玉川。康熙三十九年进士，官户部主事。喜游览，由滇入燕，所至有诗。有《皆山堂诗集》。